kardosdrur/scandi-wiki huggingface dataset:
Funafuti

Funafuti er en koralatol i østaten Tuvalu og regnes for at være landets hovedstad. Regeringen hører hjemme i Vaiaku på Fongafale. Ved folketællingen i 2002 var indbyggertallet 4.492, hvilket gjorde Funafuti til landets folkerigeste atol.

Det er en landstribe, der har en bredde på mellem 20 og 400 meter, der omringer en lagune, der er 18x14 km. Med sine 275 km² er den Tuvalus største lagune. Landarealet for de 33 øer udgør totalt 2,4 km², hvilket er mindre end 1% af atollens samlede areal.

Den mest berømte bygning er kirken. Blandt andre seværdigheder er resterne af en amerikansk fly, der styrtede ned på Funafuti under 2. verdenskrig, da amerikanske styrker brugte rullebanen på Funafuti under forsvaret af Gilbertøerne og Marshalløerne. USA gjorde krav på Funafuti en gang i 1800-tallet, indtil man indgik en venskabsaftale i 1979, der trådte i kraft i 1983.

Den største ø er Fongafale, hvor der findes fire byer. En af disse er Vaiaku, hvor landets regering og parlamentet "Fake I Fono" hører hjemme. Fongafale og Vaiaku omtales nogen gange som landets hovedstad, men officielt er hele atollen landets hovedstad.

Atollen har også en international lufthavn, Funafuti International Airport.

Byer på Funafuti 
Byene på atollens øer med indbyggertal per 2002:

Centrale Funafuti 
 Fakaifou 1007
 Senala 589
 Alapi 1024
 Vaiaku 516

Øvrige Funafuti 
Inkluderer halvøen Tengako mod nord

 Lofeagai 399
 Teone 540
 Tekavatoetoe 343

Funafala 
 Funafara 22

Amatuku 
 Amatuku 52

Funafuti naturbeskyttelsesområde 
I juni 1996 blev der oprettet et naturbeskyttelsesområde langs revets vestre kant. Det består af seks øer og arealet opgivet til 33 km², der svarer til 20% af Funafutis areal. Det samlede areal af de seks øer er 8 hektar (0308 km²)

Øerne, fra nord til syd, med opgivet areal i hektar:
 Tepuka Vilivili 3
 Fualopa 2
 Fuafatu 0,2
 Vasafua 0,5
 Fuakea 1,5
 Tefala 1

Funafutis øer 
Det er mindst 33 øer i atollen. Den største er Fongafale, fulgt af Funafala. Mindst tre af øene er beboede: Hovedøen Fongafale i øst, Funafala i syd og Amatuku i nord.

 Amatuku
 Avalau
 Falaoigo
 Fale Fatu (eller Falefatu)
 Fatato
 Fongafale
 Fuafatu
 Fuagea
 Fualefeke (eller Fualifeke)
 Fualopa
 Funafala
 Funamanu
 Luamotu
 Mateika
 Motugie
 Motuloa
 Mulitefala
 Nukusavalevale
 Papa Elise (eller Funangongo)
 Pukasavilivili
 Te Afuafou
 Te Afualiku
 Tefala
 Telele
 Tengako (halvö på Fongafale)
 Tengasu
 Tepuka
 Tepuka Vili Vili
 Tutanga
 Vasafua
 I tillegg minst fem andre øyer.

Noter 

Tuvalu
Hovedstæder i Oceanien
Slavonic Channel International

Slavonic Channel International er en ukrainsk tv-station, der sender via satellit. Stationen gik i luften 14. december 1994. Fra 12. september 2008 og har sendt i døgndrift lige siden.

Eksterne henvisninger 
 Hjemmeside

Noter 

Tv-stationer
Etableret i 1993
Medievirksomheder fra Ukraine
Italiens regioner

Italiens regioner er det første subnationale forvaltningsniveau i Italien; de øvrige er provinserne og kommunerne. Landet er inddelt i 20 regioner, hvoraf fem har en særlig status, der giver dem større autonomi. Regionerne fik som helhed større ret til selvbestemmelse som følge af en grundlovsreform i 2001. Det har af partiet Lega Nord været foreslået at gøre regionerne endnu mere selvstændige, men dette forslag faldt ved en folkeafstemning i 2006.

Hver region ledes af et folkevalgt regionsråd (consiglio regionale), hvoraf regionens regering (giunta regionale) dannes. Den politiske og administrative leder af regionen benævnes præsident (presidente della regione). Regionsrådet har lovgivende magt. Indtil 2001 var denne magt begrænset til områder, som staten eksplicit havde udpeget som regionernes kompetenceområde, men efter reformen blev dette ændret. Regionerne kan nu vedtage love på alle område, der ikke eksplicit nævnes i grundloven som forbeholdt staten.

Fem af de 20 regioner har særstatus (statuto speciale), hvilket giver dem yderligere autonomi sammenlignet med de 15 øvrige. Disse fem er Aostadalen, Friuli-Venezia Giulia, Sardinien, Sicilien og Trentino-Alto Adige. De fem regioners særlige status betyder, at de har større kompetencer indenfor lovgivning og forvaltning, ligesom de har større økonomisk selvstændighed end de øvrige.

De 20 regioner er opdelt i 106 provinser, og disse er igen opdelt i 7.904 kommuner (2020). Dertil kommer distrikter, som omfatter flere kommuner.

Historie 
De autonome regioner Aostadalen, Sardinien, Sicilien og Trentino-Alto Adige blev oprettet i 1948, mens Friuli-Venezia Giulia kom til i 1963. Regionerne fik særlig status af sproglige grunde og/eller for at imødekomme selvstyre- og separatistbevægelserne i områderne. De resterende 15 regioner blev oprettet i 1970'erne.

Liste over regionerne 
Tabellen er baseret på tal fra Istituto Nazionale di Statistica fra 2006.

Eksterne henvisninger
Pardubice (region)

Pardubice (tjekkisk: Pardubický kraj) er en administrativ region i Tjekkiet. Regionen ligger i det østlige Bøhmen, men omfatter også dele af det historiske Mähren. Administrationsenter er byen er Pardubice, der også er regionens største by. Regionen består af 4 distrikter med i alt 453 kommuner. Den har en udstrækning på mellem 39 – 64 km i nord-sydlig retning, og op til 101 km i øst -vestlig retning.

Distrikter 

Andel af Bruttonationalprodukt (2001): 4,2 %,
Arbejdsløshed (2002): 8,7 %

Største byer

Galleri

Regioner i Tjekkiet
Bøhmen
Pardubice
Something to Feel

Something to Feel er debutalbummet fra den danske R&B-gruppe Juice, der blev udgivet den 7. august 1997 på Medley Records. Albummet er hovedsageligt produceret af Carsten "Soulshock" Schack, Peter Biker og Kenneth Karlin. Something to Feel opnåede en fjerdeplads på hitlisten, og modtog guld. Albummet endte med at sælge 40.000 eksemplarer.

Trackliste

Hitliste

Eksterne henvisninger 
 Something to Feel på Discogs

Noter 

R&B-album
Album fra 1997
Claus Johansen (journalist)

Claus Johansen en dansk journalist, der siden september 2014 har været ansat på Søndagsavisen, først som ledende redaktionschef og senere som chefredaktør.

Johansen er student fra Grindsted Gymnasium i 1978 og uddannet journalist fra Danmarks Journalisthøjskole i 1986 og kom derefter til Bornholms Radio som reporter. I 1987 blev han billedredaktør for Polfoto. Derefter kom han til Ritzau, først som skrivende og senere som nyhedsredaktør. Her var han til 1993, hvor han blev nyhedsredaktør på Politiken. I 1997 skiftede han til en stilling som redaktionschef for Jyllands-Posten i København. Han blev i sommeren 2006 ansat på JP/Politikens gratisavis-satsning 24timer, hvor han sammen med Marianne Gram udgjorde chefredaktionen. Fra 2008 var han eneste chefredaktør. I 2010 skiftede Claus Johansen til Computerworld, hvor han var redaktionschef. Siden september 2014 har Claus Johansen arbejdet på Søndagsavisen, først som ledende redaktionschef og senere som chefredaktør. Han er desuden chefredaktør på en række lokalaviser, som Søndagsavisen A/S udgiver i København.

Claus Johansen har to børn og er bosiddende i Brønshøj.

Eksterne henvisninger 
 Claus Johansens profil på LinkedIn

Journalister fra Danmark
Chefredaktører fra Danmark
Journalister ved Politiken
Kaz Hirai

er den nuværende formand og administrerende direktør for Sony Computer Entertainment, Inc. Han blev i Entertainment Weekly kaldt en af verdens mest magtfulde ledere.

Fodnoter

Eksterne henvisninger 
 Officiel profil
 
Interviews
 Kikizo videointerview
 Gamespot videointerview – Playstation 3 pre-launch
 Gamespot videointerview – TGS 2006 
 1UP.com interview 

Erhvervsfolk
Personer fra Japan
Ribe Stiftstidende

Ribe Stiftstidende var en dansk avis, der blev udgivet fra Ribe.

Avisen blev grundlagt af justitsråd Peter von Westen og udkom første gang 6. januar 1786. Politisk var avisen konservativ. Fra 1898 til 1937 var N.C. Willemoes chefredaktør. I perioden omkring 1. verdenskrig, hvor alle danske aviser syd for Kongeåen var ramt af censur, var Ribe Stiftstidende en vigtig nyhedskilde for den dansksindede befolkning i Slesvig. I disse år var avisen også flittigt citeret i såvel dansk som international presse.

Avisen gik ind i 1974, hvorefter Vestkysten var den altdominerende avis i området.

Kilder

Ekstern henvisning 
 Digitaliserede udgaver af Ribe Stiftstidende i Mediestream
 Læs om Ribe Stiftstidende i opslagsværket "De Danske Aviser"

Etableret i 1786
Danske virksomheder etableret i 1786
Ophørt i 1974
Aviser fra Jylland
Stiftstidende
Eldarion

Eldarion er en fiktiv person fra J.R.R. Tolkiens trilogi Ringenes Herre.

Han er søn af Aragon og er en af de tre børn, som Aragon og Arwen får sammen. Eldarion overtager tronen efter hans far i den fjerde alder, da hans far Aragon dør som 208årig. 

Personer i Ringenes Herre
Fiktive konger
Cospaia

Cospaia var en lille republik i Italien. Den fik pludselig og helt uventet uafhængighed i år 1440, efter at Eugenius IV efter et opgør med Baselrådet havde afstået området til Republikken Firenze. Ved en fejl forblev et mindre landstykke uomtalt i salgsaftalen, hvorefter dets indbyggere prompte erklærede deres uafhængighed. Det var hjemsted for en tidlig produktion af tobak. Efter sin uafhængighed udviklede Cospaia sig til en smuglerstat, hvorefter Toscana og Kirkestaten opløste republikken og delte dens territorier i 1826.

I dag en republikken en lille landsby, San Giustino i provinsen Perugia.

Referencer

Eksterne henvisninger 
 Thayer's Gazetteer 
 La storia ritrovata: La Repubblica di Cospaia  
 Cospaia: storia della repubblica più piccola al mondo 
 Flag of Cospaia Republic 

Forhenværende lande på den italienske halvø
Forhenværende republikker
Etableret i 1440
Ophørt i 1826
Toscana
Ving Rhames

Ving Rhames (født 12. maj 1959 i New York, USA) er en Golden Globe-vindende amerikansk skuespiller, der er bedst kendt for sit arbejde med film som Pulp Fiction, Don King: Only in America, og Mission Impossible-filmene. Rhames optrådte for første gang på Broadway i stykket The Winter Boys i 1984. Han debuterede som filmskuespiller i 1988 med filmen Patty Hearst. Ving fortsatte sit ophav til berømmelse gennem sit arbejde med sæpeoperaer.

Filmografi 
 Patty Hearst (1988)
 Casualties of War (1989)
 The Long Walk Home (1990)
 Jacob's Ladder (1990)
 Flight of the Intruder (1991)
 Homicide (1991)
 The People Under the Stairs (1991)
 Stop! Or My Mom Will Shoot (1992) 
 Blood in Blood Out (1993)
 Dave (1993)
 Pulp Fiction (1994)
 Kiss of Death (1995)
 Mission: Impossible (1996)
 Striptease (1996) 
 Dangerous Ground (1997)
 Rosewood (1997)
 Con Air (1997)
 Out of Sight (1998)
 Entrapment (1999)
 Bringing Out the Dead (1999)
 Mission: Impossible II (2000)
 American Tragedy (2000) (TV)
 Holiday Heart (2000) (TV)
 Baby Boy (2001)
 Final Fantasy: The Spirits Within (2001) (stemme)
 Sins of the Father (2002) (TV)
 Undisputed (2002)
 Lilo & Stitch (2002) (stemme)
 RFK (2002) (TV)
 Dark Blue (2002)
 Stitch! The Movie (2003) (voice)
 Dawn of the Dead (2004)
 Animal (2005)
 Shooting Gallery (2005)
 Mission: Impossible III (2006)
 Idlewild (2006)
 Football Wives (2007) (TV)
 A Broken Life (2007)
 I Now Pronounce You Chuck and Larry (2007)
 Day of the Dead (2008)
 Saving God (2008)
 Phantom Punch (2008)
 The Tournament (2008)
 Evil Angel (2008) 
 The Surrogates (2009)

Eksterne henvisninger 
  

Skuespillere fra USA
Personer fra New York
Kevin Zegers

Kevin Joseph Zegers (født 19. september 1984 i Ontario, Canada) er canadisk skuespiller og model. Han begyndte som skuespiller i en alder af 6 år. 

I 1993 spillede han sammen Michael J. Fox i komedien Life With Mikey. Han medvirkede også TV-serien X-Files. Han var også med på Cannes Film Festival i 2006.

Filmografi 
 1993:Life with Mikey
 1994:Thicker Than Blood: The Larry McLinden Story
 1995:In the Mouth of Madness
 1995:The Silence of Adultery
 1996:Specimen
 1996:Murder on the Iditarod Trail
 1997:Rose Hill
 1997:Air Bud
 1997:A Call to Remember
 1998:Nico the Unicorn
 1998:Shadow Builder
 1998:Air Bud: Golden Receiver
 1999:Treasure Island
 1999:It Came from the Sky
 1999:Four Days
 1999:Komodo
 2000:Air Bud: World Pup
 2000:The Acting Class
 2000:Time Share
 2000:MVP: Most Valuable Primate
 2001:Sex, Lies & Obsession
 2002:Fear of the Dark
 2002:Air Bud: Seventh Inning Fetch
 2002:Virginia's Run
 2003:Wrong Turn
 2003:The Incredible Mrs. Ritchie
 2004:Dawn of the Dead
 2004:The Hollow
 2004:Some Things That Stay
 2005:Transamerica – Toby 
 2005:Felicity: An American Girl Adventure
 2006:Zoom
 2006:It's a Boy Girl Thing – Woody
 2007:Gardens of the Night
 2007:The Stone Angel
 2007:Walk Two Moons
 2007:The Jane Austen Book Club
 2007:Normal
 2007:Caitlin
 2012:Titanic: Storhed og Fald tvserie
 2013:The Mortal Instruments: Dæmonernes by

Eksterne henvisninger 

 

Skuespillere fra Canada
Pilotering

Pilotering eller pælefundering er etablering af fundament ved at nedramme pæle i jorden. Førhen har man brugt pæle af egetræ, der holder godt i fugtig jord. I dag benytter man pæle af armeret jernbeton, der rammes ned af store maskiner, såkaldte rambukke. Man kan også udstøbe armeret beton i forborede huller. Pilotering er en bekostelig måde at bygge på, som normalt først besluttes efter at en geoteknisk undersøgelse af byggegrunden har påvist vanskelige funderingsforhold.

Eksterne henvisninger 

Byggeri
Licitation

Licitation (af latin: licitatio ; auktionsbud) betegner en form for indhentning af tilbud, hvor kunden indbyder en række leverandører til på et nærmere specificeret grundlag, f.eks. en kravspecifikation, at afgive et tilbud på en leverance, serviceydelse eller lignende. Tilbuddene skal afleveres inden en bestemt frist, og er bindende. Metoden anvendes hyppigt inden for bl.a. bygge- og anlægssektoreren.

Der findes to typer licitationer: Offentlig licitation, hvor der indhentes tilbud via en ubestemt kreds, f.eks. ved en annonce i en avis og indbudt eller bunden licitation, hvor opdragsgiveren udvælger, hvem der skal have lejlighed til at fremsætte tilbud. Forud for den indbudte licitation er ofte en prækvalifikation. Der findes efterhånden også elektroniske licitationsplatforme, som f.eks. TimoCom, som har specialiseret sig i udlicitering af transportopgaver i Europa .

Det offentliges indkøb af varer, tjenesteydelser, bygge- og anlægsarbejder samt private og offentlige anskaffelser indenfor vand- og energiforsyning samt transport og telekommunikation skal sættes i såkaldt EU-udbud, såfremt investeringerne overstiger et vist beløb. For byggerier gælder det investeringer, der overstiger ca. 39,5 mio. kr. (2009). Det skyldes, at der i det indre marked skal være fri bevægelighed for varer, personer, tjenesteydelser og kapital. Virksomheder i alle EU-lande kan således byde på opgaven. Et eksempel på en virksomhed, der er kommet ind på det danske marked på denne måde, er transportvirksomheden Arriva.

Vinderen af licitationen skal enten være det bud med den laveste pris eller det mest fordelagtige bud; ved sidste kriterium kan der tages højde for andre parametre end økonomi såsom erfaring med lignende opgaver, leveringstid, afledte omkostninger, rentabilitet og miljø.

Eksterne kilder og henvisninger 

Erhvervsøkonomi
Udbud

ja:調達
pt:Licitação
Villy Dyhr

Villy Dyhr (født 28. juni 1964 i Silkeborg) er en dansk forbundssekretær og debattør, der er tidligere politisk aktiv i Socialistisk Folkeparti. 

Dyhr er uddannet cand.scient. i geofysik, matematik og fysik fra Aarhus Universitet i 1994 og HD i organisation og ledelse fra Handelshøjskolen i København i 1999. Han var fra 1996 til 1999 ansat som rådgiver i KPMG, hvorefter han blev forbrugerpolitisk chef i Forbrugerrådet. Fra 2006 til 2007 var han public affairs-manager i Burson-Marsteller, og fra 2007 til 2009 CSR-direktør i DONG Energy. Siden august 2009 har han været forbundssekretær i HK/Danmark. Fra 2001 til 2007 har han desuden været ekstern lektor ved Copenhagen Business School.

Han har været aktiv i Socialistisk Folkeparti fra 1985 til 2005 og er gift med nuværende formand for partiet, Pia Olsen Dyhr. 
Sammen med Helle Thorning-Schmidt, Tine Aurvig Brøndum, Morten Bødskov og Lars Olsen skrev han i 2002 debatbogen Forsvar for fællesskabet. I 2004 var han med til at stifte tænketanken Progressivt Centrum, der dog hurtigt blev nedlagt igen. Han var opstillet til Folketinget for SF i Aalborg Østkredsen, men meldte sig ud i 2005 i protest mod Villy Søvndal. Han blev i stedet medlem af Socialdemokraterne.

Kilder 

Erhvervsfolk fra Danmark
Tidligere folketingskandidater fra SF
Socialdemokrater fra Danmark
Debattører fra Danmark
Faglitterære forfattere fra Danmark
Fagforeningsfolk fra Danmark
Dansksprogede forfattere fra Danmark
Personer i Kraks Blå Bog
Hårsæk

En hårsæk, også kaldet hårfollikel, er en fordybning i læderhuden eller underhuden, hvorfra der dannes hår af særlige hudceller. Hårsækken er således hårstråets 'rod'.

I tilslutning til hårsækken findes talgkirtlerne, der udsondrer talg, som fungerer som smøremiddel for håret og hårstråene. Personer med fedtet hår har et overskud af talg. Der kan opstå betændelse i en hårsæk, hvis den er tillukket eller hvis et hårstrå vokser indad.

Hårsækkenes facon bestemmer hårets udseende; spiralformede hårsække giver således krøllet hår.

Hår
Hud

de:Haar#Haarfollikel (Haarbalg)
Kronos

Kronos er en titan fra græsk mytologi. På latin hed han Saturnus. Kronos forveksles ofte med den græske gud, Chronos, der var en personifikation af tiden.

Kronos var søn af Uranos og fader til gudinderne Hera, Demeter og Hestia, samt guderne Zeus, Hades og Poseidon. I angst for, at sønnerne ville styrte ham fra tronen, sådan som han selv i sin tid havde gjort over for Uranos, slugte han sine børn; men moderen reddede Zeus, der befriede sine søskende. Med hjælp fra sine brødre skar Zeus sin far i stumper og stykker med Kronos' eget segl. Derefter smed han stykkerne af Kronos ned i Tartaros (den værste del af det græske helvede).

Omkring vintersolhverv blev der til ære for Kronos fejret en fest, der på græsk hed Kronia og på latin Saturnalia.

Eksterne henvisninger 

Titaner
Chronos

Chronos (oldgræsk: Χρόνος) er i græsk mytologi personifikationen af tiden. Han forveksles ofte med titanen Kronos med det enslydende navn.

Overlevering 
Han er ofte afbildet som en gammel, gråhåret mand med skæg. Han optræder også i skikkelse af en slange med tre ansigter: Et menneskes, en tyrs og en løves. Sammen med sin datter Ananke - gudinde for uundgåelighed - der også har en slanges skikkelse, beskyttede Chronos verdensægget, indtil de knuste det for at skabe Jorden, havet og himmelen. Ifølge den orfiske kult dannede Chronos også Æter og Kaos og skabte et æg af sølv i Æter. Fra det æg blev guderne Phanes og Hydrus udklækket. De blev senere ophav til de første guder og universet. 

Pherekydes af Syros (født omkring 550 f.Kr. og muligvis lærer for Pythagoras) forfattede Heptamykhos (overleveret kun i fragmenter), som beskriver verdens skabelse fra en guddommelig treenighed: Zas (Zeus), Chronos og Chthonie eller Ge (Jorden). I Metafysikken, del 14, omtaler Aristoteles Pherekydes som en teolog, der blandede myter med teologi.

Etymologi 
Navnet betyder egentlig "tid" på græsk og skrives som regel Khronos (latiniseret til Chronus). 

Hans navn har givet ophav til ord som "kronisk" (noget vedvarende) og "kronik" (en tekst om et tema i tiden); til "krønike" (som fortæller om et tidsrum) og "kronologi" (der ordner noget efter tid); og til "kronometer" (en tidsmåler - "meter" betyder "mål" på græsk og har ikke noget med længde at gøre) og "anakronisme" (noget, der er forkert anbragt i tid, som en romersk legionær med armbåndsur).

Noter

Se også
 Kairos, tiden som det rette eller gunstige øjeblik

Eksterne henvisninger 

Græsk mytologi
Tid
Adam Brix Schächter

Adam Brix Schächter (født 17. november 1978) er en dansk skuespiller og stuntman.

Schächter er uddannet på stuntskole i 2002 og fra Lee Strasberg i Los Angeles i 2004.

Han er søn af skuespillerinden Birte Tove.

Filmografi 
 Kampen om den røde ko (1987)
 Jydekompagniet (1988)
 Blinkende lygter (2000)
 Tempelriddernes skat II (2007)
 Blå mænd (2008)
 Profetia (2009)
 Headhunter (2009)
 Hundeliv (2016)

Tv-serier 
 Gøngehøvdingen (1992)
 Hvide løgne (1998-2001)
 2900 Happiness (2007)
 Livvagterne (2009)
 Borgen (2011)
 Ditte & Louise (2015-16)
 Landet af Glas (2018)
 Gidseltagningen (2019)

Teater 
 The Zoo story (på Krudttønden)
 Shakespeare Unplugged (På Krudttønden)

Eksterne henvisninger 
 

Skuespillere fra Danmark
Nicolei Faber

Nicolei Faber (født 31. marts 1982) er en dansk skuespiller.

Faber er uddannet fra Teaterstudio og GITIS Scandinavia i hhv. 2001 og 2004.

Filmografi 
 Ambulancen (2005)
 Preludium (2008)
 Profetia (2009)
 Megaheavy (2010)

Tv-serier 
 Sommer (2008)

Eksterne henvisninger 
 
 

Skuespillere fra Danmark
Margrethe Nielsen

Margrethe Nielsen (28. december 1891 – 27. januar 1982) var en dansk skuespillerinde.

Margrethe Nielsen var elev på Det Kongelige Teater. Hun havde debut som skuespiller i 1914 som Louise i En spurv i tranedans.

Margrethe Nielsen er begravet på Vestre Kirkegård i København.

Filmografi 
 Fløjtespilleren (1953)
 I kongens klær (1954)
 Bruden fra Dragstrup (1955)
 Tre piger fra Jylland (1957)
 Styrmand Karlsen (1958)

Ekstern kilde/henvisning 
 

Skuespillere fra Danmark
Camilla Kjems

Camilla Louise Kjems (født 2. maj 1974) er en dansk journalist og forfatter, der i fra 2008-2019 var redaktør og fra 2011 chefredaktør for Femina. I dag er Camilla mediechef for New Media i Aller.

Kjems er uddannet i retorik fra Københavns Universitet.

Hun var fra maj 2007 til oktober 2008 chefredaktør for magasinerne Q, Bazar og Tidens Kvinder. Siden har hun været chefredaktør for Femina. I 2018 udgav hun sin første bog: "Du skal turde elske først", Gyldendal. Hun er desuden kendt fra TV2-programmet "Sommerdrømme", hvor hun er livsstilsekspert og dommer.

Kildeangivelser 

Journalister fra Danmark
Chefredaktører fra Danmark
Personer i Kraks Blå Bog
Johnny Johansen

Johnny Johansen (født 29. oktober 1944) er en dansk journalist, der siden 1992 har været chefredaktør for Ugebladet Søndag. 

Johansen har tidligere været ansat på Dannevirke, Ritzaus Bureau, Lolland-Falsters Folketidende, B.T. samt i Dansk Filmindustri og Burson-Marsteller. Fra 1970 til 1982 var han chefredaktør for SE og HØR. 

I 1970'erne og 1980'erne skrev han flere bøger om tidens fodboldhelte som f.eks. Allan Simonsen og Preben Elkjær.

Kilder 
 Om Johnny Johansen på aller.dk 

Journalister fra Danmark
Chefredaktører fra Danmark
Journalister ved BT
Biografiforfattere fra Danmark
Dansksprogede forfattere fra Danmark
Burson-Marsteller

Burson-Marsteller er en amerikanskbaseret PR-virksomhed, der har hovedsæde i New York City og aktiviteter i 83 lande verden over, herunder Danmark. 

Virksomheden blev grundlagt af journalisten Harold Burson og Bill Marsteller i 1953. Visionen var at skabe en global virksomhed, som samtidig havde et solidt lokalkendskab. Kunderne er både private og offentlige organisationer, der har brug for øget opmærksomhed omkring sig eller et bedre omdømme. 

Særligt indenfor krisehåndtering har Burson-Marsteller spillet en stor rolle siden 1980'erne. Blandt andet var det Burson-Marsteller, der rådgav Johnson & Johnson under de to Tylenol-skandaler i 1982 og 1986. Virksomheden er i dag en del af Young & Rubicam, der ejes af WPP Group.

Eksterne henvisninger 
 Burson-Marstellers danske hjemmeside 
 Burson-Marstellers internatioanale hjemmeside 

Etableret i 1953
Markedsføringsvirksomheder fra USA
Carl Carlsen (skuespiller)

Carl Peter Carlsen (17. november 1891 – 2. februar 1965) var en dansk skuespiller.

Han voksede op på Vesterbro. Han viste sine teatererfaringer ved Arbejdernes Teater på Enghavevej i diverse børneroller. I 1913 debuterede han som skuespiller på Rønne Teater.

Filmografi 
 Panserbasse (1936)
 Avismanden (1952)
 Vejrhanen (1952)
 Soldaterkammerater på sjov (1962)

Ekstern kilde/henvisning

Eksterne henvisninger 
 

Skuespillere fra Danmark